CELEX: C2006/086/77
Language: sk
Date: 2006-04-08 00:00:00
Title: Vec T-46/06: Žaloba podaná  13. februára 2006  – Galileo Lebensmittel/Komisia

8.4.2006   
            
            
               SK
            
            
               Úradný vestník Európskej únie
            
            
               C 86/39
            
         Žaloba podaná 13. februára 2006 – Galileo Lebensmittel/Komisia
   (Vec T-46/06)
   (2006/C 86/77)
   Jazyk konania: nemčina
   Účastníci konania
   
      Žalobkyňa: Galileo Lebensmittel GmbH & Co. KG (Trierweiler, Nemecko) (v zastúpení: K. Bott, Rechtsanwalt)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               vyhlásiť za neplatné rozhodnutie žalovanej vyhradiť si doménu galileo.eu a nariadiť žalovanej, aby prenechala doménu galileo.eu registru pre poskytovanie domén najvyššej úrovne „.eu“ (EURid) na voľnú registráciu.
            
         Žalobné dôvody a hlavné tvrdenia
   Žalobkyňa požiadala prostredníctvom registrátora o registráciu domény „galileo.eu“ ako domény najvyššej úrovne „.eu“. Register, EURid, tejto žiadosti nevyhovel s odôvodnením, že požadovaná doména je vyhradená pre žalovanú.
   Na podporu svojej žaloby uplatňuje žalobkyňa porušenie článku 9 nariadenia (ES) č. 874/2004 (1). Okrem toho tvrdí, že boli porušené jej práva podľa článku 2 ods. 2, článku 10 ods. 1 prvého pododseku a článku 12 ods. 2 tretieho pododseku nariadenia č. 874/2004.
   
      (1)  Nariadenie Komisie (ES) č. 874/2004 z 28. apríla 2004, ktorým stanovujú pravidlá verejnej politiky týkajúce sa implementácie a funkcií domény najvyššej úrovne „.eu“ a zásady, ktorými sa riadi registrácia.